**IEPIRKUMa PROCEDŪRA**

**“Multifunkcionāla atpūtas parka izbūve Esplanādes mikrorajonā, Daugavpilī”**

**identifikācijas Nr.DPD 2015/90**

**ATBILDES UZ PRETENDENTU JAUTĀJUMIEM Nr.1**

Daugavpils pilsētas domes iepirkuma komisija (turpmāk – Iepirkuma komisija) 2015.gada 20.augusta sēdē (protokols Nr.2) ir izskatījusi ieinteresētā pretendenta pa faksu nosūtītu vēstuli ar uzdotajiem jautājumiem uz kuriem Iepirkuma komisija sniedz sekojošas atbildes.

**Jautājums:**

Nolikuma punktā Nr.7.7.7. norādīts: “Iepirkuma komisija izvērtē, vai piedāvājums nav nepamatoti lēts, ja tiek konstatēts, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai”.

Nav saprotams vai Pretendentam iesniedzot zemāk uzrādīto izziņu (vispārēji informatīvs piemērs) no Valsts ieņēmumu dienesta par *Vidējās stundu tarifa likmes aprēķinu*, skaitās, Pretendents neatbilst nolikuma kvalifikācijas prasībām (neatbilst 80% no vidējās stundas tarifa likmes valstī)? Ja neatbilst, tad lūdzam, norādīt likuma pantu, ar kuru Pretendents tiek izslēgts no piedalīšanās konkursā.

Piemērs:

|  |  |  |  |  |  |  |
| --- | --- | --- | --- | --- | --- | --- |
| **Profesijas grupas kods** | **Profesiju grupas nosaukums** | **Vidējā stundas tarifa likme uzņēmumā, EUR** | **Vidējā stundas tarifa likme valstī, EUR** | **80% no vidējās stundas tarifa likmes valstī, EUR** | **Atbilstība 80% no vidējās stundas tarifa likmes valstī** | **Atbilstība valsts minimālajai stundas tarifa likmei** |
| 2142 | Būvinženieri | 4 | 8 | 6 | Neatbilst | Atbilst |

**Atbilde:**

Atklāta konkursa nolikuma 7.7.7.apakšpunkts nosaka, ka iepirkuma komisija izvērtē, vai piedāvājums nav nepamatoti lēts, ja tiek konstatēts, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem, kas publicēti Valsts ieņēmumu dienesta mājaslapā internetā. Ja pretendents kā nodokļu maksātājs ir reģistrēts pēdējo četru gada ceturkšņu periodā līdz piedāvājuma iesniegšanas dienai, ņem vērā darba ņēmēju vidējo stundas tarifa likmi periodā no nākamā mēneša pēc reģistrācijas mēneša līdz piedāvājuma iesniegšanas dienai. Iepriekšminētais nolikuma apakšpunkts atkārto Publisko iepirkumu likuma 48.panta pirmajā prim daļā noteikto nosacījumu.

Atklāta konkursa nolikuma 7.7.8.apakšpunkts nosaka, ka ja iepirkuma komisija konstatē, ka piedāvājums ir nepamatoti lēts, tad pirms šā piedāvājuma iespējamās noraidīšanas rakstveidā tiek pieprasīts detalizēts paskaidrojums par būtiskajiem piedāvājuma nosacījumiem. Vienlaikus Publisko iepirkumu likuma 48.panta otrās daļas 6.punkts nosaka, ka detalizētais paskaidrojums īpaši var attiekties uz atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās.

Atklāta konkursa nolikuma 7.7.9.apakšpunkts nosaka, ka lai izvērtētu atšķirību starp pretendenta un tā piedāvājumā norādīto apakšuzņēmēju darba ņēmēju vidējām stundas tarifa likmēm profesiju grupās un Valsts ieņēmumu dienesta apkopotajiem datiem par darba ņēmēju vidējām stundas tarifa likmēm profesiju grupās, iepirkuma komisija pieprasa atzinumu no Valsts ieņēmumu dienesta. Vienlaikus Publisko iepirkumu likuma 48.panta trešā daļa nosaka, ka Pasūtītājs, konsultējoties ar pretendentu, izvērtē iepriekšminēto faktoru, kā arī pieprasa no Valsts ieņēmumu dienesta atzinumu par pretendenta un tā piedāvājumā norādīto apakšuzņēmēju darba ņēmēju vidējās stundas tarifa likmes pamatotību atbilstoši pretendenta un tā piedāvājumā norādīto apakšuzņēmēju veiktajai saimnieciskajai darbībai. Valsts ieņēmumu dienests, veicot nodokļu administrēšanas pasākumus, pārbauda vidējās stundas tarifa likmes pamatotību un sniedz atzinumu pasūtītājam 15 dienu laikā.

Ņemot vērā iepriekšminēto, secināms, ka pretendents automātiski nav izslēdzams no piedalīšanās atklātā konkursā, ja tiek konstatēts, ka pretendenta vai tā piedāvājumā norādīto apakšuzņēmēju darba ņēmēju vidējā stundas tarifa likme kaut vienā no profesiju grupām pirmajos trijos gada ceturkšņos pēdējo četru gada ceturkšņu periodā līdz piedāvājuma iesniegšanas dienai ir mazāka par 80 procentiem (vai nesasniedz valstī noteikto minimālo stundas tarifa likmi) no darba ņēmēju vidējās stundas tarifa likmes attiecīgajā profesiju grupā valstī minētajā periodā pēc Valsts ieņēmumu dienesta apkopotajiem datiem. Šajā gadījumā pasūtītājam ir pienākums izvērtēt iespējamu nepamatoti lētu piedāvājumu, veicot Atklāta konkursa nolikumā un Publisko iepirkumu likumā minētās darbības un tikai pēc to izpildes pasūtītājs ir tiesīgs lemt vai konkrētais piedāvājums ir vai nav nepamatoti lēts. Ja pasūtītājs konstatē, ka pretendenta piedāvājums ir nepamatoti lēts, tad saskaņā ar Publisko iepirkumu likuma 48.panta pirmo daļu tas tiek noraidīts.

Iepirkuma komisijas priekšsēdētāja *(personiskais paraksts)* J.Kornutjaka